CELEX: 31991R1688
Language: el
Date: 1991-06-17 00:00:00
Title: Κανονισμός (ΕΟΚ) αριθ. 1688/91 της Επιτροπής της 17ης Ιουνίου 1991 για παρέκκλιση από την προθεσμία υποβολής των προσφορών που προβλέπεται από τον κανονισμό (ΕΟΚ) αριθ. 859/89 περί των λεπτομερειών εφαρμογής των μέτρων παρεμβάσεως στον τομέα του βοείου κρέατος

Avis juridique important

|

31991R1688

Κανονισμός (ΕΟΚ) αριθ. 1688/91 της Επιτροπής της 17ης Ιουνίου 1991 για παρέκκλιση από την προθεσμία υποβολής των προσφορών που προβλέπεται από τον κανονισμό (ΕΟΚ) αριθ. 859/89 περί των λεπτομερειών εφαρμογής των μέτρων παρεμβάσεως στον τομέα του βοείου κρέατος  

Επίσημη Εφημερίδα αριθ. L 156 της 20/06/1991 σ. 0005 - 0005

ΚΑΝΟΝΙΣΜΟΣ ( ΕΟΚ ) αριθ . 1688/91 ΤΗΣ ΕΠΙΤΡΟΠΗΣ  της 17ης Ιουνίου 1991  για παρέκκλιση από την προθεσμία υποβολής των προσφορών που προβλέπεται από τον κανονισμό ( ΕΟΚ ) αριθ . 859/89 περί των λεπτομερειών εφαρμογής των μέτρων παρεμβάσεως στον τομέα του  βοείου κρέατοςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό ( ΕΟΚ ) αριθ . 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90 ( 2 ), και ιδίως το άρθρο 6 παράγραφος 7,  Εκτιμώντας :  ότι ο κανονισμός ( ΕΟΚ ) αριθ . 859/89 της Επιτροπής της 29ης Μαρτίου 1989 περί λεπτομερειών εφαρμογής των μέτρων παρεμβάσεως στον τομέα του βοείου κρέατος ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 920/91 ( 4 ), έχει προβλέψει, ιδίως,  τις λεπτομέρειες τις σχετικές με τη διαδικασία διαγωνισμού - ότι οι διατάξεις που εμφαίνονται στο άρθρο 8 του προαναφερθέντος κανονισμού καθορίζουν, ιδίως, σε κάθε δεύτερη και τέταρτη Τετάρτη του μηνός την προθεσμία για την υποβολή των προσφορών -  ότι το χρονοδιάγραμμα των αδειών του 8/1991 καθιστούν σκόπιμη, για πρακτικούς λόγους, την τροποποίηση της εν λόγω προθεσμίας -  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  Κατά παρέκκλιση από τις διατάξεις του άρθρου 8 πρώτη φράση του κανονισμού ( ΕΟΚ ) αριθ . 859/89, για την περίοδο από 1ης έως 31 Αυγούστου 1991 η προθεσμία για την υποβολή των προσφορών λήγει την πρώτη και τετάρτη Τετάρτη του Αυγούστου 1991 ώρα  12.00 ( ώρα Βρυξελλών ).  Άρθρο 2  Ο παρών κανονισμός αρχίζει να ισχύει την 1η Αυγούστου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 17 Ιουνίου 1991 . Για την Επιτροπή  Ray MAC SHARRY  Μέλος της Επιτροπής  ( 1 ) ΕΕ αριθ . L 148 της 28 . 6 . 1968, σ . 24 . ( 2 ) ΕΕ αριθ . L 353 της 17 . 12 . 1990, σ . 23 . ( 3 ) ΕΕ αριθ . L 91 της 4 . 4. 1989, σ . 5 . ( 4 ) ΕΕ αριθ . L 92 της 13 . 4 . 1991, σ . 23 .